Kęstas Miškinis

Kęstas Miškinis (1932 m. gruodžio 3 d. Meteliuose, Seirijų valsčiuje – 2019 m. sausio 19 d. Kaune) – Lietuvos edukologas, sporto veikėjas, habilituotas socialinių mokslų daktaras.

Biografija 
1946–1948 m. mokėsi Nedzingės progimnazijoje, vėliau Senosios Varėnos mokykloje, 1952 m. baigė Seirijų gimnaziją. 1952-1956 m. studijavo Lietuvos kūno kultūros instituto Pedagogikos fakultete, baigė su pagyrimu.

1956–1959 m. Kauno 6-os vidurinės mokyklos mokytojas. 1957–1960 m. „Spartako“ sporto draugijos bokso treneris. 1959–1961 m. Kauno S. Nėries vidurinės mokyklos direktoriaus pavaduotojas. 1961–1978 m. Kauno 7-os vidurinės mokyklos direktorius. 1962-1968 m. Vilniaus pedagoginio instituto Filologijos fakultete studijavo lietuvių kalbos ir literatūros specialybę. 1972–1975 m. mokėsi LSSR mokytojų kvalifikacijos instituto aspirantūroje, 1975 m. pedagogikos mokslų kandidatas.

Nuo 1979 m. Lietuvos kūno kultūros instituto (nuo 1999 m. LKKA) dėstytojas, 1979–1992 m. Pedagogikos ir psichologijos katedros vedėjas, 1994–1995 m. akademinių reikalų prorektorius, 1995–2001 m. rektorius. Nuo 1988 m. profesorius. 1991 m. stažavo Sandvikos aukštojoje vadybos kolegijoje (Norvegija), 1998 m. Tūro (Prancūzija), 2000 m. Liuksemburgo universitetuose. 2001 m. apgynė habilituoto daktaro disertaciją tema „Kūno kultūros ir sporto specialistų rengimo tobulinimas“. 2002–2007 m. ir Kauno technologijos universiteto bei Šiaulių universiteto dėstytojas, profesorius.

1978–1992 m. Kauno miesto pedagogų draugijos pirmininkas. 1999–2002 m. Lietuvos kilnaus sportinio elgesio (Fair Play) komiteto prezidentas, nuo 2002 m. viceprezidentas. 1999–2011 m. Lietuvos olimpinės akademijos viceprezidentas, 2006 m. akademikas. 2004–2011 m. Lietuvos sporto mokslo tarybos pirmininkas.

Palaidotas Eigulių kapinėse.

Bibliografija 
 Vidaus darbo kontrolė mokykloje. – Vilnius, 1979. – 45 p.
 Pedagogikos terminų paaiškinimai: mokymo priemonė LVKKI studentams. – Vilnius, 1980. – 50 p.
 Prie mokyklos vairo. – Kaunas: Šviesa, 1982. – 159 p.
 Pedagoginis trenerio meistriškumas: mokymo priemonė LVKKI studentams. – Vilnius, 1983. – 52 p.
 Trenerio dorovinės brandos bruožai ir jų ugdymas: mokymo priemonė LVKKI studentams. – Vilnius, 1984. – 85 p.
 Ką turi žinoti studentas: metodinė priemonė LVKKI studentams. – Kaunas, 1984. – 109 p.
 Šimtas atsakymų tėvams. – Kaunas: Šviesa, 1985. – 279 p.
 Trenerio veiklos ypatumai: mokymo priemonė LVKKI studentams. – Vilnius, 1985. – 50 p.
 Kai kurie trenerio etikos klausimai: mokymo priemonė LVKKI studentams. – Vilnius, 1987. – 54 p.
 Vadovavimo mokyklai pagrindai: mokymo priemonė. – Vilnius: Mokslas, 1987. – 214 p.
 Pedagoginės situacijos ir jų sprendimai: mokymo priemonė LVKKI studentams / Kęstas Miškinis, Vincas Laimutis Makauskas. – Vilnius, 1988. – 82 p.
 Harmoningos studento asmenybės formavimas vykdant TSKP XXVII suvažiavimo nutarimus: metodinė medžiaga. - Vilnius, 1988. - 52 p.
 Trenerio pedagoginio meistriškumo pagrindai: mokymoji knyga. – Kaunas: Šviesa, 1988. – 158 p. – ISBN 5-430-00203-8
 Šeimos pedagogika: vadovėlis. – Vilnius: Mokslo ir enciklopedijų leidykla, 1993. – 223 p. – ISBN 5-420-01234-0
 Lietuvos kūno kultūros institutas, 1945–1995. – Kaunas: LKKI, 1995. – 311 p.: iliustr. – ISBN 9986-569-14-1
 Užsienio šalių šeima: žmonės, tradicijos, vaikų ugdymas: mokomasis leidinys. – Kaunas: LKKI, 1996. – 59 p. – ISBN 9986-569-27-3
 Studentui apie institutą ir studijas: metodinė priemonė stojantiems ir studentams. – Kaunas: LKKI, 1998. – 136 p.
 Trenerio etika: vadovėlis. – Kaunas: Šviesa, 1998. – 264 p.: iliustr. – ISBN 5-430-02694-8
 Kūno kultūros ir sporto specialistų rengimo tobulinimas: monografija. – Kaunas: LKKA, 2000. – 271 p.: iliustr. – ISBN 9986-569-48-6
 Sporto pedagogikos pagrindai: vadovėlis. – Kaunas: LKKA, 2002. – 471 p.: iliustr. – ISBN 9986-569-76-1
 Šeima žmogaus gyvenime: knyga kiekvienam, norinčiam šeimoje siekti darnos ir išvengti nesklandumų, užauginti gerus vaikus ir būti laimingam. – Kaunas: Aušra, 2003. – 548 p.: diagr. – ISBN 9955-532-25-4
 Trenerio veiklos optimizavimas / Kęstutis Miškinis, Evaldas Skyrius. – Vilnius: Lietuvos sporto informacijos centras, 2005. – 219 p. – ISBN 9986-574-73-0
 Trenerio pagalbininkas. – Vilnius: Lietuvos sporto informacijos centras, 2006. – 371 p. – ISBN 9986-574-84-6
 Šeima pasaulio šalių kultūrose: šeimos politika, šeimos kūrimas, skyrybos, gyvenimo būdas, tradicijos, tarpusavio santykiai, vaikų ugdymas: vadovėlis. – Kaunas: LKKI, 2006. – 286 p. – ISBN 9955-622-22-9
 Lietuvos sporto mokslininkai: monografija / Kęstas Miškinis, Algirdas Raslanas, Linas Tubelis. – Vilnius: Lietuvos sporto informacijos centras, 2008. – 259 p.: iliustr. – ISBN 978-9986-574-99-6
 Apie trenerius, sportą ir sportininkus: straipsnių rinkinys. – Kaunas: Naujasis lankas, 2010. – 342 p. – ISBN 978-9955-03-621-0
 Treneriams ir sportininkams apie filosofiją. - Kaunas: Lietuvos sporto universitetas, 2016. - 103 p. - ISBN 978-609-8200-03-4

Įvertinimas 
 1982 m. LTSR nusipelnęs dėstytojas
 1993 m. Lietuvos pedagogų draugija išrinko Metų pedagogu
 1997, 2000 m. KKSD prie LRV medalis „Už nuopelnus Lietuvos sportui“
 1999 m. TOK prizas „Sportas ir pedagogika“
 2001 m. LTOK Olimpinė žvaigždė
 2007 m. KKSD prie LRV I-o laipsnio ordinas „Už nuopelnus Lietuvos sportui“ su grandine
 2013 m. Lietuvos sporto universiteto garbės profesorius

Šaltiniai 

Lietuvos Olimpinės akademijos nariai
Lietuvos sporto veikėjai
Lietuvos sporto mokslininkai
Lietuvos sporto pedagogai
Lietuvos edukologai
Lietuvos mokyklų direktoriai
Lietuvos kūno kultūros akademijos rektoriai